कलश यात्रा के साथ शुरू हुई भागवत
मुलताई|ताप्ती वार्ड में गोशाला के पीछे शनिवार को कलश यात्रा के साथ भागवत कथा शुरू हुई। बाजे गाजे के साथ सुबह कलश यात्रा निकली। सरोवर की परिक्रमा कर यात्रा वापस कथास्थल पहुंची। पंडित संतोष शर्मा ने सकारात्मक सोच के साथ जीवन जीने की समझाइश दी।
जहां भगवताचार्य पं. शर्मा ने भक्ति, ज्ञान और वैराग्य की कथा बताई। उन्होंने कहा जीवन में हर पल अच्छे विचार रहना चाहिए। सुविचार ही मनुष्य के भाग्य का निर्माण करते हैं। उन्होंने कहा कि जीवन में दुख और सुख दोनों आएंगे। सुख में प्रभु भक्ति करने वालों को दुख में कष्ट नहीं होता है। प्रभु भक्ति के लिए सभी को समय निकालना चाहिए। सत्य और धर्म के मार्ग पर चलकर ही हम अपना और अपने परिवार का कल्याण कर सकते हैं। आयोजकों ने बताया कथा रोजाना दोपहर 1 बजे से 5 बजे तक होगी।
hin_Deva hin_Deva hin_Deva